  Анжелика Тихонова корреспондент 13-тӥ шуркынмонэ Ижкарын «Удмурт Кенеш» огазеяськонлэн Пичи кенешаз удмуртлыкез азинтонын мыло-кыдо ужасьёсты пусйизы. Ужрадэ ивортодэтъя «Удмуртия» агентстволэн корреспондентэз но вуылӥз. «Удмурт Кенешлэн» йӧскалык премиосъя ӧриез туэ Данъян книгае пыртыны ньыль муртэ ӵектӥз: Яр ёросысь лулчеберетъя «Ошмес син» центрлэсь кивалтӥсьсэ, нылпи творчествоя юртысь дышетӥсез Валентина Наумоваез, Сьӧлта ёросысь нылпи творчествоя юртысь ӧнерчиез Пётр Коробовез, Ува ёросысь удмуртъёслэн огазеяськонзылэсь азьвыл кивалтӥсьсэ Зинаида Полянкинаез Грак ёросысь нылпи садын ужась визьнодасез Валентина Бородоваез. Со пусъён - со адямилэсь ужамзэ пусъён. Данъян книгае пыртон яке, шуом, тани Кузебай Герд нимо, Ашальчи Оки нимо премиосты сётон - со адямилэн, нырысь ик, ужамезлы дунъет сётон, Собере со аслэсьтыз кужымзэ шӧдэ. <…> Та уже азьланяз пыриськыны солы со туж бадӟым вамыш, туж бадӟым мылкыд Валентина Ившина, «Удмурт Кенешлэн» йӧскалык премиосъя ӧриезлэн ёзчиез Валентина Ившиналэн верамезъя, элькунмылэн уйпал ёросъёсыз конкурсъёсы шергес пыриськыло, соин ик яръёслэсь Валентина Наумовалэсь кандидатуразэ келямзылы соос туж шумпотӥзы. Валентина Евгеньевна сомында ужамын. Ужа на. Со егит ай. Солэн луонлыкез вань. Одӥг малпанэ вуим, та адямиез одно ик пусъёно, «Удмурт Кенешлэн» Данъян книгаяз пыртыса Валентина Ившина, «Удмурт Кенешлэн» йӧскалык премиосъя ӧриезлэн ёзчиез Данъян книгае пыртэм муртъёсты сяна, ужрадын Трокай Борисов нимо йӧскалык премиен пусъем экономика тодосъя докторез Юрий Перевощиковез сӥлы каризы. Ужан радын Пичи кенеше люкаськемъёс удмурт кылэз дышетонэн, ивортодэт вӧлмытӥсь йӧскалык ёзэсъёслэн азинсконэнызы но луонлыкъёсынызы герӟаськем ужпумъёсты эскеризы. Озьы ик Удмурт кыллэсь нуналзэ пусъён, 2020-тӥ арын Вань удмуртъёслэсь XIV ӧтчамзэс дасян но ортчытон, калыкез лыдъян-гожтон ужрад пумысен кенешизы.  Тегъёс: Ижкар Удмуртия УдмуртКенеш ПичиКенеш удмуртъёс Мерлык данъетъёс  